# Le Jeu de saint Nicolas/Li jus de saint Nicholai

Oiiés, oiiés, seigneur et dames, Que Diex vous soit garans as ames ! De vostre preu ne vous anuit ; Nous volommes parler anuit 4 De saint Nicolai, le confés, Qui tant biaus miracles a fais. Che nous content li voir disant Qu’en sa vie trouvons lisant 8 Que jadis fu uns rois paiiens Qui marchissoit as crestïens. Chascun jour ert entr’eus la guerre ; Un jour fist li paiens requerre 12 Les crestïens en itel point Que il ne se gaitoient point ; Decheü furent et souspris ; Mout en i ot et mors et pris. 16 Legierement les desconfirent, Tant qu’en une manoque virent Ourer un preudomme d’eage A genous devant une ymage 20 De saint Nicolai le baron. La vinrent li cuivert felon ; Mout li firent honte et anui ;
Puis prisent et l’image et lui, 24 Mout ferm l’adestrerent et tinrent Tant que il devant le roy vinrent, Qui mout fu liés de le victoire ; E chil li conterent l’estoire 28 Del crestïen, che fu la somme. « Vilains, dist li rois au preudome, En chel fust as i tu creanche ? — Sire, ains est fais en le sanlanche 32 Saint Nicolai, que je mout aim. Pour che l’aour je et reclaim Que nus hom qui l’apiaut du cuer [v°] N’iert ja esgarés a nul fuer ; 36 Et s’est si bonne garde eslite Que il monteploie et pourfite Canque on li commande a garder. — Vilains, je te ferai larder 40 S’il ne monteploie et pourgarde Mon tresor ; je li met en garde, Pour ti sousprendre a occoison. » Atant le fait metre en prison 44 Et un carquan ou col fremer ; Puis fist ses escrins deffremer Et deseure couchier l’image, Puis dist, se nus l’en fait damage 48 Et il ne l’en set rendre conte, Mis iert li crestïens a honte. Ensi commanda son avoir, Tant c’as larrons vint assavoir ; 52 Une nuit il troi s’assanlerent, Au tresor vinrent, si l’emblerent ; Et quant il l’en orent porté, Si leur donna Diex volenté 56
De dormir : tes sommes lor vint Qu’iloeuc endormir les couvint, Ne sai ou, en un abitacle. Mais pour abregier le miracle, 60 M’en passe outre, selonc l’escrit. Et quant che sot li rois et vit Que son tresor a desmané, Lors se tint il a engané : 64 Le vilain a mener commande. Quant il le vit, se li demande : « Vilains, pour coi m’as tu dechut ? » A paines respondre li lut 68 Le preudome, si le menoient Chil qui d’ambes pars le tenoient. L’un le boute, l’autre le sache. Li roys commande c’on le fache 72 Morir de mort laide et despite. « A, roys, pour Dieu ! Car me respite Anuit mais, fait li crestïens, Savoir se ja de ches lïens 76 Me geteroit sains Nicolais. » A grant paine l’en fist relais. Mais issi le conte le lettre Qu’en se chartre le fist remetre. 80 Et quant remis fu en prison. Toute nuit fu a orison, Onques de plourer ne cessa. Sains Nicolais s’achemina, 84 Qui n’ouvlie pas son serjant, As larrons en vint ataignant. Ses esvilla, car il dormirent ; Et maintenant, quant il le virent, 88 Si furent loeus entalenté
D’esploitier a se volenté ; Et il, sans point de deporter, Lor fist arriere reporter 92 Le tresor, sans point de demeure, Et mettre l’ymage deseure Ensi comme il l’orent trouvé. Quant li roys l’ot ensi prouvé 96 Le haut miracle du bon saint, Lors commanda que on li maint Le preudomme sans lui grever. Baptisier se fist et lever 100 Et lui et ses autres paiens. Preudom fu et bons crestïens ; Ainc puis n’ot de mal faire envie. [69] Signeur, che trouvons en le vie 104 Del saint dont anuit est la veille. Pour che n’aiés pas grant merveille, Se vous veés aucun affaire ; Car canques vous nous verrés faire 108 Sera essamples sans douter Del miracle representer Ensi con je devisé l’ai. Del miracle saint Nicolai 112 Est chis jeus fais et estorés ; Or nous faites pais, si l’orrés.
Roys, chil Mahom qui te fist né Saut et gart toi et ten barné 116 Et te doinst forche de resqueurre De chiaus qui te sont courut seure Et te terre escillent et proient
Et nos dieus n’onneurent ne proient, 120 Ains sont crestien de put lin !
Ostés, pour mon Dieu Apolin ! Sont dont crestïen en ma terre ? Ont il esmeüe la guerre ? 124 Sont il si hardi ne si os ?
Rois, tes empires ne teuls os Ne fu puis que Noeus fist l’arche, Con est entree en ceste marche. 128 Par tout keurent ja li fourrier, Putain et ribaut et houlier Vont le païs ardant a pourre. Roys, s’or ne penses de rescourre, 132 Mis est a perte et a lagan.
A ! fiex a putain, Tervagan, Avés vous dont souffert tel oeuvre ? Com je plaing l’or dont je vous cuevre 136 Che lait visage et che lait cors ! Certes, s’or ne m’aprent mes sors Les crestïens tous a confondre, Je vous ferai ardoir et fondre 140 Et departir entre me gent. Car vous avés passé argent : S’estes du plus fin or d’Arrabe.
Senescaus, a poi je n’esrabe, 144 Et muir de mautalent et d’ire.
A, roys ! Nel deüssiés pas dire Tel outrage ne tel desroi. N’affiert a conte ni a roi 148 D’ensi ses diex mesaesmer ; Vous en faites mout a blamer. Mais puis que conseillier vous doi, Alons a Tervagan andoi 152 Prier qu’il ait pardon de nous, A nus keutes, a nus genous, Si que par sa sainte vertu Soient crestïen abatu, 156 Et se l’onnour devons avoir, Que il nous en fache savoir Tel vois et tel senefianche Ou nous puissons avoir fianche. 160 En che conseil n’a point d’engan, Et si prometés Tervagan Dis mars d’or a croistre ses joes.
Alons i, puis que tu le loes. [v°]
Tervagan, par melancolie Vous ai hui dit mainte folie ; Mais g’iere plus ivres que soupe. Merchi vous proi, s’en renç me coupe 168 A nus genous et a nus keutes, Que miex me venist avoir teutes. Sire, li tiens secours me viegne Et de no loy hui te souviegne 172
Que crestïen tolir nous cuident. Ja sont espars par me terre ample. Sire, par sort et par essample Me demoustre comment s’en wident. 176 Si le moustre a ton ami, Par sort ou par art d’anemy, S’envers aus me porrai resceurre. En tel maniere le me di : 180 Se je doi gaagnier, si ri ; Et se je doi perdre, si pleure.
Senescal, que vous est avis ? Tervagan a plouré et ris. 184 Chi a mout grant senefianche.
Certes, sire, vous dites voir ; El rire poés vous avoir Grant seürté et grant fianche. 188
Senescal, foi que dois Mahom ! Si que tu iés mes liges hom, Che sort me demoustre et espel. 191
Sire, foi que je doi vo cors ! S’espielus vous estoit li sors, Je croi ja ne vous sera bel. 194
Senescal, n’aiés pas peür :
De tous mes diex vous asseür, Jus soit et fieste necaudent.197
Sire, bien vous croi seur les diex ; Mais assés vous querroie miex Se vous l’ongle hurtïés au dent.200
Senescal, n’aiés pas doutanche ;
Vés chi le plus haute fianche : Se vous aviés men pere mort,203 N’averiés vous mais de moi garde.
Or n’ai pas le langue couarde, Ja seront despondu li sort :206 Che qu’il rist primes, c’est vos biens ; Vous vainterés les crestïens A l’eure que contre aus irés ; Et s’ot droit s’il ploura aprés,210 Car c’est grans dolours et grans pes Qu’en fin vous le relenquirés : Ensi avenra entresait.
Senescal, cinc cens dehais ait 214 Quil dist ne qui l’a en pensé ! Mais, foi que doi tous mes amis, Se li dois ne fust au dent mis, Ja Mahom ne t’eüst tensé 218 Que ne te feïsse deffaire.
Cui quaut ? Or parlons d’autre affaire : Alés, se faites crier l’ost, 221 Que tout viegnent en me besoigne D’Orient dusqu’en Kateloigne. [70]
Or cha ! Connart, si crie tost. 224
Oiiés, oiiés, oiés, signeur, Oies vo preu et vo honneur. Je faç le ban le roy d’Aufrike : Que tout i viegnent, povre et rique. 228 Garni de leur armes, par ban. De le terre Prestre Jehan Ne remaigne jusques al Coine : D’Alixandre, de Babiloine, 232 Li Kenelieu, li Achopart, Tout vegnent garni ceste part, Et toute l’autre gent grifaigne. Seürs soit qui c’onques remaigne236 Que li roys le fera tuer. N’i a plus, or poés huer.
Di va ! Iés tu chaiens, Auberons, mes courlieus ?
Sire, veés me chi, ne vous sui mie eskiex.
Auberon, au bien courre soies entalentiex.
Va moi par tout semonre Gaians et Queneliex. 242 Moustre par tout mes lettres et mon seel apert, Comment par crestïens ma loys dechiet et pert. Chil qui demouerront soient seür et chert Qu’il et leur oir seront a tous jours mais cuivert. 246 Va t’en, je te cuidoie ja dehors le banlieue.
Sire, n’en doutés ja, nus cameus une lieue N’est tant isniaus de courre que je nel raconsieue, Derrier moi ne le meche devant demie lieue. 250
Chaiens fait bon disner, chaiens ! Chi a caut pain et caus herens, Et vin d’Aucheurre a plain tonnel.
A ! saint Beneoit, vostre anel254 Me laissiés encontrer souvent !
Que vent on chaiens ?
Que vent on chaiens ?C’on i vent ? Amis, un vin qui point ne file.
A conbien ?
A conbien ?Au ban de le vile.258
Je n’en serai a nul fourfait Ne du vendre ne du mestrait. Seés vous cha en ceste achinte.
Ostes, mais sachiés une pinte,262 Si buverai tout en estant ; N’ai cure de demourer tant. De moi couvient prendre conroi.
A cui iés tu ?
A cui iés tu ?Je sui au roy ;266 Si port son seel et son brief.
Tien, chis te montera ou chief ; Boi bien, li mieudres est au fons.
Chis hanas n’est mie parfons,270 Il fust bons a vin assaier. Dites, combien doi je paier ? Je faç que faus, qui tant demeure.
Paie denier et a l’autre eure 274 Aras le pinte pour maaille ; C’est a douze deniers sans faille ; Paie un denier ou boi encore.
Mais le maille prenderés ore 278 Et au revenir le denier.
Veus tu faire ja le panier ? Au mains me dois tu trois partis. Ains que de chi soies partis, 282 Sarai bien a coi m’en tenrai.
Ostes, mais quant je revenrai S’arés un denier pour le pinte.
Par foi ! c’ert a candoille estinte ; 286 Pour noient te pués travillier.
Ne me puis a vous awillier, S’une maaille en deus ne caup.
Qui veut un parti a che caup, 290 Pour esbanïer, petit gieu ?
Avés oï, sire courlieu ? Alés euwillier vostre affaire.
Soit pour un parti, a pais faire ! 294
Pour un ? Mais pour canques tu dois.
Or fai dont dire l’oste anchois.
Che ne seroit mie fourfais. Dites, ostes, en’ est il pais ? 298
Oïl, anchois que nus s’en tourt.
Giete as plus poins, sans papetourt.
Il s’en vont, n’en ai nul assis.
Par foi ! tu n’as ne cinc ne sis ; 302 Ainsi i a ternes et un as.
Che ne sont que set poins, élas ! Con par sui mesqueans a des !
Toutes eures giet jou aprés, 306
Biaus dous amis, coi que tu aies, Tu n’en goutas et si le paies : J’ai quaernes, le plus mal gieu.
Honnis soient tout li courlieu ; 310 Car tous jours sont il a le fuite. [71]
Biaus ostes, chis vassaus m’acuite ; Il me dist lait, mais nequedent.
Va, va, mar vit li piés le dent. 314
Mahom saut l’amiral del Coine, De par le roy, qui sans essoigne Li mande qu’en s’aïe viegne ! 317
Auberon, che me di au roy : Je li menrai riche conroi, N’iert essoigne qui me retiegne. 320
Mahom te saut et beneïe, Riches amiraus d’Orkenie,
Par le roy, qui secours te mande ! 323
Auberons, Mahom sauve lui !
Va t’ent. Je m’en irai ancui, Des puis que il le me commande. 326
Chis Mahommés qui tout gouverne Te saut, riches roys d’Olifferne De par le roy, qui te semont ! 329
Auberon, che pués le roy dire Que g’i menrai tout men empire ; Nel lairoie pour tout le mont. 332
Amiraus d’outre le Sec Arbre, Li roys d’Aïr, Tranle et Arabe, Pour le guerre des crestïens 335 Te mande le secours prochain.
Auberon, le matin bien main Vous menrai cent mile païens. 338
Roys, Mahom toi et te maisnie Saut et gart !
Saut et gart !Et toi beneïe, Auberons ! Con as esploitié ?
Certes, sire, tant ai coitié 342
Par Arrabe et par paienime, C’ainc si grant pule, de le dime, N’eut nus roys de païens ensanle, Comme il vient a toi, che me sanle, 346 Conte et roy, et prinche et baron.
Va t’en reposer, Auberon !
Roys, d’Apolin et de Mahom Te salu con tes liges hom, Car venus sui a ten commant : 351 Jel doi faire par estouvoir.
Biaus amis, vous faites savoir ; Tous jours venés quant je vous mant. 354
Roys, d’assés outre Pré Noiron, La terre ou croissent li ourton, Sui venus pour vostre menache. 357 A grant tort ja mais me harrés ; Venus sui a cauchiers ferrés, Trente journees parmi glache. 360
Di, qui sont chil en chele rengue ? [v°]
Sire, d’outre Grise Wallengue,
La ou li chien esquitent l’or. 363 Moi devés vous forment amer
Car je vous faç venir par mer
Cent navees de mon tresor. 366
Segneur, de vo paine ai grant pec
Et dont iés tu ?
Et dont iés tu ?Roys, d’outre mer,
Unes terres ardans et caudes. 369 Ne sui mie vers vous escars,
Car je vous amain trente cars
Plains de rubis et d’esmeraudes. 372
Et tu qui m’esgardes alec.
Dont iés tu ?
Dont iés tu ?D’outre l’Arbre Sec.
Ne sai comment rien vous donroie,
Car en no païs n’a monnoie 375 Autre que pierres de moelin.
Ostés, pour men dieu Mahommet !
Con fait avoir chis me promet !
Bien sai que ja mais povres n’iere. 380
Sire, ne vous mentirai rien ;
En no païs emporte bien
Uns hom cent saus en s’aumoniere. 383
Roys, puis que vo baron vous sont venu requerre,
Faites leur maintenant les crestïens requerre.
Senescal, par Mahom ! ne leur faurra mais guerre
S’ierent ou mort ou pris ou cachié de le terre. 387 Alés i, senescal ; dites leur de par moi
Que maintenant se mechent sagement en conroi.
Segneur, a tous ensanle vous di de par le roy
Que vous alés fourfaire seur crestïene loy. 391 Pour crestïens confondre fustes vous chi mandé.
Che qu’il nous ont fourfait couvient estre amendé.
Alés i maintenant, li roys l’a commandé.
Alons, a Mahommet soiions nous commandé ! 395
Sains sepulcres, aïe ! Segneur, or du bien faire !
Sarrasin et païen vienent pour nous fourfaire,
Vés les armes reluire : tous li cuers m’en esclaire.
Or le faisons si bien que no proueche i paire ; [72] Contre chascun des nos sont bien cent par devise.
Segneur, n’en doutés ja, vés chi nostre juïse :
Bien sai tout i morrons el Damedieu servise.
Mais mout bien m’i vendrai, se m’espée ne brise. 403 Ja n’en garira un ne coiffe ne haubers.
Segnieur, el Dieu serviche soit hui chascuns offers !
Paradys sera nostres et eus sera ynfers.
Gardés a l’assanler qu’il encontrent no fers ! 407
Segneur, se je sui jones, ne m’aiés en despit !
On a veü souvent grant cuer en cors petit.
Je ferrai cel forcheur, je l’ai piecha eslit ;
Sachiés je l’ochirai, s’il anchois ne m’ochit. 411
Segneur, soiés tout asseür,
N’aiés doutanche ne peür.
Messagiers sui Nostre Segneur,
Qui vous metra fors de doleur. 415 Aiés vos cuers fers et creans
En Dieu : ja pour ches mescreans
Qui chi vous vienent a bandon
N’aiés les cuers se seürs non. 419 Metés hardiement vos cors
Pour Dieu, car chou est chi li mors
Dont tout li pules morir doit
Qui Dieu aime de cuer et croit. 423
Qui estes vous, biaus sire, qui si nous confortés
Et si haute parole de Dieu nous aportés ?
Sachiés, se chou est voirs que chi nous recordés,
Asseür rechevrons nos anemis mortés. 427
Angles sui a Dieu, biaus amis ;
Pour vo confort m’a chi tramis.
Soiés seür, car ens es chiex
Vous a Diex fait sieges esliex ; 431 Aies, bien avés commenchié ;
Pour Dieu serés tout detrenchié,
Mais le haute couronne arés.
Je m’en vois ; a Dieu demourés. 435
Segneur, je sui tous li ainnés
Si ai mains beaus conseus donnés.
Creés moi, che sera vos preus : 438 Chevalier sommes esprouvé,
Se li crestïen sont trouvé,
Gardés qu’il n’en escap uns seus. 441
Escaper, li fil a putain !
Je ferrai si le premerain. [v°] Mais gardés que nus n’en estorge. 444
Segneur, ne soiés ja doutant
Que jou n’en ochie autretant
Con Berengiers soiera d’orge. 447
Segneur tüeour, entre vous
Ochirrés les ore si tous
Que vous ne m’en lairés aucun ? 450
Veés ichi le gent haïe.
Li chevalier Mahom, aïe !
Ferés, ferés tout de commun ! 453
Segneur baron, acourés tost !
Toutes les merveilles de l’ost
Sont tout gas fors de che caitif. 456
Vés chi un grant vilain kenu,
S’aoure un mahommet cornu.
Ochirrons le ou prenderons vif ? 459
N’en ochirrons mie, par foy !
Ains le menrons devant le roy
Pour merveille, che te promet. 462 Lieve sus, vilain, si t’en vien !
Segneur, or le tenés mout bien, Et je tenrai le mahommet. 465
A ! chevalier qui chi gisiés,
Com par estes bon eüré !
Comme or ches eures despisiés
Le mont ou tant avés duré ! 469 Mais pour le mal k’eü avés,
Mien ensiant, tres bien savés
Quels biens chou est de paradys,
Ou Diex met tous les siens amis. 473
A vous bien prendre garde doit
Tous li mons et ensi morir,
Car Dieus mout douchement rechoit
Chiaus qui o lui voelent venir. 477
Qui de bon cuer le servira
Ja se paine ne perdera,
Ains sera es chieus couronnés
De tel couronne comme avés. 481
Sains Nicolais, dignes confés,
De vostre home vous prende pés ;
Soiés me secours et garans. 484
Bons amis Dieu, vrais conseilliere,
Soiés pour vostre home veilliere,
Si me wardés de ches tirans. 487
Preudom, qui si iés efferés,
Soies en Dieu preus et senés !
Se t’en mainnent chist traïtour,
N’aies pour çou nule paour ; 491 En Damedieu soies bien chers
Et en saint Nicolai aprés ;
Car tu aras sen haut confort, S’en foy te voit seür et fort. 495
Roys, soies plus liés c’onques mais,
Car te guerre avons mis a pais
Par no avoir et par no sens. 498 Mort sont li larron, li cuivert, [73] Si que li camp en sont couvert
A quatre lieues en tous sens. 501
Segneur, mout m’avés bien servi.
Mais ainc mais tel vilain ne vi
Comme je voi illeuc a destre. 504 De chele cocue grimuche
Et de che vilain a l’aumuche
Me devisés que che puet estre. 507
Roys, pour merveilles esgarder
Le t’avons fait tout vif garder.
Or oiés dont il s’entremet : 510 A genous le trouvai ourant,
A jointes mains et en plourant
Devant sen cornu mahommet. 513
Di, va ! vilains, se tu i crois.
Oïl, sire, par sainte crois !
Drois est que tous li mons l’aourt. 516
Or me di pour coi, vilains lais.
Sire, chou est sains Nicolais
Qui les desconsilliés secourt. 519 Tant sont ses miracles apertes :
Il fait ravoir toutes les pertes, Il ravoie les desvoiés, 522 Il rapele les mescreans,
Il ralume les nonvoians.
Il resuscite les noiiés ; 525 Riens qui en se garde soit mise
N’iert ja perdue ne maumise,
Tant ne sera abandonnee, 528 Non, se chis palais ert plains d’or,
Et il geüst seur le tresor :
Tel grasse li a Diex donnee. 531
Vilains, che sarai jou par tans :
Ains que de chi soie partans,
Tes Nicolais iert esprouvés : 534 Mon tresor commander li voeil.
Mais se g’i perç nis plain men oeil,
Tu seras ars ou enroués. 537 Senescal, maine le a Durant,
Men tourmentëour, men tirant,
Mais garde qu’il soit fers tenus. 540
Durant, Durant, oevre le chartre !
Tu aras ja ches piaus de martre.
A foi, mau soiés vous venus ! 543
Sire, con vo machue est grosse !
Entrés, vilains, en cele fosse !
Aussi estoit li chartre seule. 546 Ja mais tant que soies mes bailles,
N’ierent huiseuses mes tenailles, Ne que tu aies dent en geule. 549
Preudons, soies joians !
N’aies nule paour !
Mais soies bien crëans
Ens ou vrai Sauveour 553 Et en saint Nicolai,
Que jou de verté sai [v°] Que sen secours aras ;
Le roy convertiras 557 Et ses barons metras
Fors de leur fole loy
Et si tenront le foy 560 Que tienent crestïen
......... .... de cuer vrai
Croi en saint Nicolai. 564
Sire, il est en le cartre mis.
Or senescaus, biaus dous amis,
Tous mes tresors, canques j’en ai, 567 Voeil que il soient descouvert,
Et huches et escrin ouvert ;
Si metés sus le nicolai. 570
Sire, vo commandise est faite ;
N’i a mais ne serjant ne gaite.
Or poés dormir assëur. 573
Voire, foi que doi Apolin !
Mais se je perç un estrelin
Avoir puet li vilains peür ; 576 Trop se puet en son Dieu fier.
Or faites tost mon ban crier !
Je voeil qu’il soit par tout seü. 579
Or cha, Connart, criés le ban,
Que li tresors est a lagan.
Mout est bien a larrons keü. 582
Oiiés, oiiés, segneur trestout !
Venés avant, faites me escout :
De par le roi vous fai savoir
C’a son tresor n’a son avoir 586 N’ara ja mais ne clef ne serre.
Tout aussi comme a plaine terre
Le puet on trouver, che me sanle :
Et qui le puet embler, si l’emble ! 590 Car il ne le garde mais nus
Fors seus uns mahomés cornus,
Tous mors, car il ne se remue.
Or soit honnis qui bien ne hue ! 594
Caignet, nous vendons mout petit ;
Va, se di Raoul que il crit
Le vin ; le gent en sont saoul.
Or cha : si crierés, Raoul, 598 Le vin aforé de nouvel,
Qui est d’Aucheurre, a plain tonnel.
Qu’est che, musars ? Que veus tu faire ?
Veus me tu tolir mon affaire ? 602 Sié cois, car envers moi mesprens.
Qui iés tu, qui le me deffens ?
Di moi ton non, se Diex te gart.
Amis, on m’apele Connart. 606 Crieres sui par naïté As eskievins de la chité.
Soisante ans a passés, et plus,
Que de crier me sui vescus. 610 Et tu, con as non, je te pri ?
J’ai non Raouls qui le vin cri ;
Si sui as homes de le vile. [74]
Fui, ribaus, lai ester te gille. 614 Car tu cries trop a bas ton ;
Met jus le pot et le bâston,
Car je ne te pris un festu.
Qu’est che, Connart ? boutes me tu ? 618
Oïl, pour poi je ne te frap ;
Met jus le pot et le hanap,
Si me claime le mestier quite !
Oiiés, quel lecherie a dite 622 Qui me roeve crier notorne.
Connart, or ne fai pas le prorne,
Que tu n’aies ton peleïç !
Tous jours sont connart bateïç. 626 Ja n’ierent liet s’on ne les bat.
Sire, Raoulés se combat,
Il et Connars, pour le mestier.
Ho, ho ! segneur, che n’a mestier ; 630
Sié cois, Raoul, et tu, Connart !
Si vous metés en mon esgart,
Vous i gaengnerés andoi.
Jou l’otroi bien.
Jou l’otroi bien.Et jou l’otroi, 634 Se jou tout perdre le devoie.
Certes, ains irai droite voie :
De le vile ait chascuns sen ban.
Connart, tu crieras le ban, 638
S’iers au roi et as eskievins,
Et Raouls criera les vins,
S’i prendera au mains son vivre.
Pour chou se Raoulés s’enivre, 642 Ne voel pas c’on vers lui mesprende.
Va, Raoulet, si li amende !
Ne voeil pas qu’il i ait discorde.
Tenés, Connart, par non d’acorde ! 646 L’uns se doit en l’autre fier.
Pais en est ; va ten vin crier !
Le vin aforé de nouvel,
A plain lot et a plain tonnel, 650 Sade, bevant, et plain et gros,
Rampant comme escuireus en bos,
Sans nul mors de pourri ne d’aigre.
Seur lie court et sec et maigre, 654 Cler con larme de pecheour ;
Croupant seur langue a lecheour ;
Autre gent n’en doivent gouster.
Adont en doi je bien gouster, 658 Puis qu’il est tailliés a no moy.
Mains lechiere en bevra de moy,
Car je l’ai tous jours a coustume.
Vois con il mengüe s’escume, 662 Et saut et estinchele et frit ?
Tien le seur le langue un petit,
Si sentiras ja outrevin.
Hé, Diex ! c’est chi blés de Henin ! [v°] Comme il conroie bien un home !
Or cha, Pinchedé, willecomme !
Aussi estoie je tous seus.
Certes, Cliquet, entre nous deus 670 Avons mainte fois but ensanle.
Pinchedé, du vin que te sanle ?
G’i ai ja descarquiet me ware.
Tant qu’il soit deseure le bare 674 Ne quier ja mais passer le voie.
Bevons un denier, toute voie.
Saque nous demi lot, Caignet !
Sire, car contés a Cliquet, 678 Ains qu’il commenç nouvel escot.
Cliquet, tu devoies un lot
Et puis un denier de ton gieu,
Et trois partis pour le courlieu : 682 Che sont cinc deniers, poi s’en faut.
Cinc denier soient, ne m’en chaut.
Aine ostes ne me trouva dur.
Caignet, or le sache tout pur 686 Pour Pinchedé qui venus est.
Par foi ! Chi a povre conquest,
Car nous n’i gaaignerons waires.
Caignet, honnis soit or vos traires 690 Et qui si faussement le sake !
Que quiert si souvent a saint Jake
Hons qui le gent escorche et poile ?
Aportés nous de le candoille, 694 Se tant de bien faire savés !
Or tost ! en le paume l’avés.
Tenés, or i a deus deniers.
Au conter n’iés tu point laniers, 698 N’au mesconter, s’on te veut croire.
Verse, Cliquet, si me fai boire !
Pour poi li levre ne me fent.
Be ! boi assés ! qui te deffent ? 702 Boi, de par Dieu ! Bon preu te fache !
Diex ! quel vin ! Plus est frois que glache.
Boi, Cliquet ! Chi a bon couvent.
Li ostes ne set que il vent ; 706 A seize fust il hors anchois.
Santissiés pour le marc dou cois
Et pour son geugon qui la seme.
Voire, et qui maint bignon li teme 710 Quant il trait le bai sans le marc.
Cliquet, foi que tu dois saint Marc,
Taisiés vous ent, n’en parlés mais !
Mais bevons en bien et en pais, [75]
Nous avons encor vin el pot
De no premerain demi lot,
S’avons de le candoille ardant.
Et Diex vous saut, segneur serjant ! 718 Or ai canques j’ai demandé
Quant j’ai Cliquet et Pinchedé :
Mout les desiroie a veoir.
Or cha, Rasoir ! Venés seoir, 722 S’arés de no commenchement.
Certes, segneur, hardiement
Me meterai en vostre otroi :
Nous sommes compaignon tout troi. 726
Donnés li boire viaus, Cliquet !
Vois comme il fait le velouset ?
Boi, Rasoir ! Bien t’est avenu,
Encor n’avons nous plus venu, 730 Au premier caup nous as ratains.
Ha, certes ! segneur, c’est del mains :
S’il en fussent venu dis lot,
N’eskievasse jou vostre escot. 734 Sommes nous ore a racointier ?
Caignet, or sache un lot entier :
Se Dieu plaist, bien sera rendu.
Rasoirs a son asne vendu, 738 Qui si fierement rueve traire.
Par foi ! Je ne saroie el faire :
Bevons assés, bien sera saus.
Se nous deviens chaiens vint saus, 742 Ne sui je gaires esmaiés
Que l’ostes n’en soit bien paiés
Ains demain jour, s’il s’i embat.
Par foi ! Chis a songiet escat, 746 Qui si parole fierement.
Tproupt, tproupt ! Bevons hardiement !
Ne faisons si le coc emplut.
Rasoirs, nous avommes tant but 750 Que no drapel en demourront.
Tenés, Cliquet ! Cinc denier sont,
Trois de chest vin et devant deus.
Est il tout purs, si t’aït Diex ? 754
Oïl, foi que je doi saint Jake !
Purs est, enne, voire, me vaque ?
Tien, boi, saches mon que tu vens.
Tenés, Rasoir, par uns couvens 758 Que ne tenistes tel auwan.
Cliquet, verse vin a lagan !
S’assaierons de che nouvel,
Il en a encore ou tounel, 762 Et nous finerons bien chaiens.
Rasoir, as tu mengié herens ?
Tu en as bien te part beüe. [v°]
Ains a trouvé cape keüe, 766 Pinchedé, jel sai par mes iex.
Tproupt, tproupt, ou que soit, passe diex !
Verse con se che fust cervoise !
Rasoir, nous comprons vo ricoise, 770 Qui ne nous est mie commune.
Vous fustes anuit a la brune :
S’estes ore seur vos gaveles.
Non sui, voir, ains sai tes nouveles 774 Dont grans biens nous porra venir.
Dont pourriés vous bons devenir
S’on i pooit metre les mains.
Or bevons plus, si parlons mains, 778 Car recouvrees sont nos pertes :
Les granges Dieu sont aouvertes ;
Ne puet muer ne soions rique,
Car au tresor le roi d’Aufrique, 782 A coupe n’a hanap n’a nef
N’a mais ne serrure ne clef,
Ne serjant qui le gart nul’eure.
Ains gist uns mahommés deseure, 786 Ne sai ou de fust ou de pierre.
Ja par lui n’en ora espiere
Li rois, s’on li taut tout ou emble.
Ancui irons tout troi ensamble 790 Quant nous sarons qu’il en ert eure.
Est che voirs, que Diex te sekeure ?
Est voirs ? Oïl, par saint Jehan,
Car j’en oï crier le ban, 794 Qu’il n’iert ja mais hom qui le gait,
Mais qui en puist avoir, s’en ait !
Gardés s’on puet chi sus acroire.
Verse, Pinchedé, fai li boire, 798 Il a bien dit, une buvee ;
Tien, Rasoir, et une levee
Te doins, quant me verras juer,
Que je ne m’en quier remuer, 802 Toute li premiere soit tieue,
Sel pren, quel eure que je gieue,
Que ja ne tel quier eskiever.
Or m’en souvient. Qui vient juer ? 806
Pinchedé, hocherons as crois ?
Mais a le mine, entre nous trois,
Seur che gaaing, a bonne estraine.
Biaus ostes, preste me une onzainne, 810 Si devrai dis et set par tout.
Tu mesprens.
Tu mesprens.De conbien ?
Tu mesprens. De conbien?De mout ;
S’ai paour qu’il ne t’en meskieche.
Or contés dont chascune pieche. 814
Ten premier lot, che furent troi.
Hé ! voire. [76]
Hé ! voire.Et puis un de l’otroi
Et les troi partis de la perte :
Sanie vous che raison aperte ? 818
Che sont cinc, se je voeil encore,
Et onze m’en presterés ore :
Dis et set sont. Vient bien chis contes ?
Cliket, warde que tu empruntes : 822 Che pués tu bien de fi savoir
Que je vaurrai bon gage avoir :
Tu iés mout estrains en te cape :
J’ai paour qu’ele ne t’escape 826 Ains que tu isses de l’ostel.
Ostes, ostes, nous savons el,
En autre lievre gist li bus.
Nous avommes cinc deniers bus, 830 Faisons les, tout avant, a des.
Qui en a nul ?
Qui en a nul ?Jou, uns quarrés.
D’une vergue, drois et quemuns,
Ja des voes n’en venra uns, 834 Ne vous en poist mie, Cliquet !
Non fait il. Cha venés, Caignet !
Caignet, ses tu que tu feras ?
Tien, ches des se nous presteras, 838 S’en pren bien au jeu te droiture.
Il puet caïr tele aventure
Que miex t’en sera, par mon chief !
Cliquet, j’en venrai bien a chief. 842
Dites, Cliquet, et vous, Rasoir,
Volés vous che vin asseoir,
Ou nous jouerons qui les pait ?
Mais qui en puist avoir, s’en ait ! 846 Qui le mains a si les pait tous !
Caignet, se Diex te doinst le tous,
Car nous prestés ore vos des.
Tenés, Rasoir, si mes gardés : 850 Jes fi taillier par eschievins.
A cest caup soit fais tous li vins,
Qu’i metriens nous jusc’ a demain.
Dont giet chascuns devant le main. 854
Jou l’otroi.
Jou l’otroi.Et jou l’otroi bien.
Va, de par Dieu ! sans mal engien,
Segneur, par foy ! G’i voi tous quinnes.
Or me doinst Diex toutes les sines, 858 Ausi que on les porte vendre !
Ceste caanche est assés mendre,
Pinchedé, que tu gieté as :
A paines i a il nis as. 862 Bien le doit comprer tes pourpoins.
Pour cinc deniers giete cinc poins : [v°] C’est rieule ; a tant pués tu conter.
Dehait qui te fera geter. 866
Droit avés, vous li ferés honte.
Or metés dont cest seur vo conte :
Ensi s’acordent bonne gent.
Veus tu jouer a sec argent ? 870
Oïl, voir.
Oïl, voir.Aussi voeil je, certes.
Ja i ara bourses ouvertes :
Chascuns meche trois les cel bort.
Et qui giet miex, si les emport ; 874 Je n’i sai riens autre barat,
Et qui deniers n’a, s’en acat.
A quel jeu ?
A quel jeu ?A quel que tu veus.
A plus poins ?
A plus poins ?Soit, si m’aït Diex ! 878
Jou giet, Diex le meche en mon preu !
Atendés, vous i veés peu :
Je voeil que chis caupons i soit.
Bien nous fai et bien pren ton droit, 882
Ne savons autrement tenchier.
Diex ! Douze poins au commenchier !
Quaernes, deus ! Tu en as dis.
Teus tient les des qui giete pis. 886 Je te le donroie pour noef.
Dehait qui t’en donroit un oef,
Ne qui de dis perdre le crient !
Alumera on vous pour nient ? 890
Chis est miens, comment qu’il en kieche ;
Mais on ne m’i hucast a piece :
Dehés ait atrais de tel gent !
Caignés, metés jus no argent, 894 Tant que nous l’otrions nous troi.
Cliquet, che n’est mie d’otroi.
Ains gastés chi grosse candeille,
Et toute no maisnie veille 898 Pour vo gieu, aval no maison.
Jou giet ! Segneur, il dist raison.
Rasoir, chi n’atendés vous point ?
Non, car tu l’as passé d’un point. 902
Or n’a a geter que je seus.
Mais j’en ferai bien onze en deus.
Et li autres soit deboutés.
A ! c’est pour nient que vous getés, 906 Car che fu en wanquetinois.
Toutes eures preng je ches nois,
Car j’ai quaernes et un sis. [77]
Met jus l’argent, ains qu’il soit pis, 910
Avant que tu m’escaufes waires.
Et c’as tu qui si m’iés contraires ?
E n’ai je trois poins plus de ti ?
Met jus les deniers, je t’en pri, 914
Ains que li casee m’esmoeve.
Maudehé ait qui che me roeve,
Puis c’on voit que seur les des vient !
Enne dis jou che fu pour nient ? 918 Veus le tu avoir par effort ?
Dyables ! Que chis me tient fort,
Pour poi qu’il n’esrache me cape !
Tien de loier ceste soupape ! 922 Je commenç, car mix de ti vail.
Et pour itant le te rebail :
Or pués veoir que je te dout !
Sire, sire, vous perdés tout. 926 Acourés tost, no wage empirent.
Car cist ribaut tout se descirent,
Et si n’ont drap qui gaires vaille !
Qu’est che, Cliquet ? Est che bataille ? 930
Laisse le tost, et tu, lais lui !
Si vous alés seoir andui,
Bien ara chascuns se raison.
Rasoir, contés nous l’ocoison, 934 Vous savés bien li quels a tort.
Sire, bon est c’on les acort,
Car li noise ne me conteke,
Demandés Caignet li quels peke, 938 Que ja n’i ait de mot menti.
Caignet, il le met bien en ti.
Et jou, ja issir ne m’en quier.
Or metés dont seur l’eschekier 942 Les deniers, qu’il i soient tuit.
Certes, ves les chi trestout uit,
Or jugiés si comme a ami.
Segneur, vous l’avés mis seur mi : 946 Sachiés je n’i voeil perdre rien :
Toutes eures sont cist doi mien,
Et les sis partés entre vous.
Car se li uns les avoit tous 950
Che seroit ja uns mautalens.
Et tu, Cliquet, verse vin ens,
Si donne a boire Pinchedé.
Jel voeil que soiés acordé, 954 Puisqu’il est en men jugement.
Pinchedé, je le vous ament :
Par acorde le vin vous doins.
Cliquet, et je le vous pardoins ; 958 Bien sai que vins le vous fist faire. [v°]
Segneur, or parlés d’autre afaire,
Si que chaiens chascuns s’aquit.
Il est mout passé de le nuit, 962 S’est bien tans d’aler a la brune,
Car esconsee est ja li lune,
Et chi ne gaaignons nous rien.
Ostes, car le nous faites bien ; 966 Un poi de deniers vous devons,
Mais ailleurs le gaaing savons,
Ou mout sera grans li conqués,
Car nous prenderons tout a fés, 970 La ou nous savons, le tresor.
De grans plates d’argent et d’or
Avra chascuns son col carchiet.
Faire voeil a vous un marchiet 974 Si bon que ainc ne fistes tel :
Car cha dedens, en vostre ostel,
Soustoiterés nostre gaaing,
Si que vous en serés compaing, 978 Partirés et jeterés los
Et chi sus querrés nos escos ;
Del paier n’est nule peürs.
Puis jou estre dont asseürs 982 De chou que Rasoirs chi me conte ?
Sire, se Diex me gart de honte,
De meskeanche et de prison,
C’on ne nous prengne a occoison, 986 Que nous ne soions tout pendu,
Si tres bien vous sera rendu
Que d’or fin arés plein un bac.
Mais faites nous prester un sac 990 Ou ens meterons nous l’avoir.
Caignet, fai leur un sac avoir,
Car, se Dieu plaist, bien sera saus.
Tien, Cliquet ! Chis tient deus mencaus. 994 Alés, que Diex vous ramaint tous !
Ostes, a Dieu ! Priés pour nous,
Que no cose anuit bien nous viegne.
A foi, segneur ! Dieu en souviegne ! 998
Pinchedé, tu ses mout de l’art :
Va tost coiement cele part
Pour espier se li roys dort. 1001
Or tost, fil a putain, larron !
Car li roys dort et si baron
Si ferm que s’il fussent tout mort. 1004
Cliquet, peu prisa son catel
Qui a cest cornu menestrel
Commanda si bele ricoise. 1007
Rasoir, che bon escrin pesant
Prendés, car che son tout besant.
A, vif diable ! Que il poise ! 1010 Pinchedé, met che sac plus pres :
Chis escrins poise comme uns gres,
Pour un petit qu’il ne me crieve. 1013
Rue chaiens tout a un fais,
N’ai talent que l’escrin i lais.
J’aim miex assés que je m’en grieve. 1016 Chi voeil jeu esprouver me forche,
Ne voeil c’autres de moi l’en porche :
Encarkiés le moi, s’i vous siet. 1019
Preu ! Nous t’aiderons toute voie.
Or nous metons dont a le voie,
Entreus que si bien nous en chiet. 1022
Ostes, ostes, ouvrés nous l’uis,
Vo sas ne revient mie vuis,
Ne vous volons pas dechevoir. 1025
A foi, bien vegniés vous, segneur !
Or tost, Caignet, aïe leur !
Tes hom fait bien a rechevoir. 1028
Segneur, jou ai eü grant fais :
Che ne seroit mie fourfais
Se je buvoie a ceste laisse.
Dehait qui cest envïal laisse ! 1032 Car bons vins tous mes maus aliege.
Segneur, et biau fu et bon siege
Arés vous, onques n’en doutés,
Et vin qui n’est mie boutés, 1036 Ains crut en costiere de roche.
Caignet, abaisse un poi le broche,
Si nous laisse taster au trouble.
Biaus ostes, et candaile double 1040 Nous faites aporter avoec.
Il n’en venra mie senoec.
Si con je pens et adevin.
Segneur, ves chi candaile et vin 1044 Mieudres que il ne fu deseure.
A foi, beneoite soit l’eure
Que si fais vins fu entonnés !
Caignés, or tost nous en donnés, 1048
Car bien seront no gage quite.
Hé, Diex ! con chis vins nous pourfite ! Or primes sommes assenés,
Dehait n’en bevera assés ! 1052 Nous avons hanap de biau tour.
Laissiés courre che vin entour !
Je li paierai ja un dap.
Hé, boi, si laisse le hanap ! 1056 Ne troeves qui le te deffenge ?
Hé, Diex ! Chi a bonne vendenge,
Mais je n’en puis men soif restaindre.
Rouvés me vous mes des ataindre ? 1060
Oïl, illuec tiengnent lor lieu.
Voir a dit, jouerons bon gieu. [v°]
Pinchedé, il est bien ou prendre.
Ba ! Pour jouer et pour despendre 1064 Acreons mes nous seur le hart.
Rasoir, jouerons a hasart ?
J’ai plain poing de mailles de musse.
Oïl, voir, onques ne m’en husse ; 1068 Meche chascuns, a bonne estrine.
Dont soit a hasart, en le mine.
Je prenç ; prengne chascuns le sieue.
Ceste est bien au moy de le tieue. 1072
Et ceste, se g’i seuc lignier.
Segneur, or doi je apongnier ?
Mais mout bien nous en convenra.
Ostes, quant au partir venra, 1076 Bien i sera vo drois gardés.
Rasoir, commenche pour les des.
Ne ja nus l’eschekier ne moeve.
Dehait qui remuer le roeve, 1080 Car il siet le plus droit del mont.
Ains geteroie contremont, Car il siet plus haut devers ti.
Certes, Cliquet, tu as menti : 1084 Un marc d’or i ait au grant pois.
Met en mi l’eschekier un pois :
Il acourra cha a droiture.
Giete tost, soit en aventure ! 1088
Il s’en vont ! Gardés qu’il i a.
Par foi ! Set poins.
Par foi ! Set poins.Qu’i a, k’i a ?
Chil deriere vienent du mains.
Rasoir, ains te sue li mains : 1092 Frote le un petit a le pourre,
Si me fai ensi les des courre.
Sissnes, cinc ! J’en ai dis et set !
Honnis soie se je regiet ! 1096
Metons, Rasoir, il a les des.
Pour Dieu, Cliquet ! Or i wardés,
Car il set les des asseïr.
A ce jeu doit on cler veïr : 1100 Che n’est mie as aniaus de voirre.
Cliquet, met ci ceste candaile,
Si aras plus clere veüe.
Caignet, a caanche keüe 1104 Aras un denier de chascun.
Mais vous, me donnés de quemun [79] Trois de ches deniers qui sont rouge.
Avés oï de chel’ augouche ? 1108 Fineroit il ore ja mais ?
Caignet, lais les jouer en pais :
Plus atenç jou en eus de bien.
Ostes, vous n’i perderés rien, 1112 Car je serai chi en vo lieu.
Soiés en pais !
Soiés en pais !Segneur, jou gieu :
J’ai les des, je giet pour tous cheus.
Giete : Diex le doinst set en deus ! 1116
A Dé foit, mais hasart ou seize.
Hasart, Diex !
Hasart, Diex ! Ains avommes treize,
Or te donriemmes nous hasart.
A Dé foy, segneur, Diex m’en gart ! 1120 Escapar, de par saint Guillaume !
C’est pour nient. Tout en mi le paume
Les hocherés, comment qu’il tourt.
Cliquet, or me tiens tu trop court : 1124
Lais me viaus geter, se tu dois.
Giete, en hochant, devant les dois,
Un hasart par me meskeanche.
Ains ai uit poins en me keanche, 1128 C’est miex de hasart toute voie.
Certes, tu te couvris d’un troie,
Es autres deus eut as et quatre.
Or laissiés treize a uit combatre, 1132 Tost ira la ou aler doit.
Voire, honni soient chil doit
Qui si souvent sont remué.
Diex ! Un plus ! S’arai bien joué ; 1136 Set n’eüsse je mie pris.
Or seroient treize de pris
S’il voloient venir a nous !
A, sains Lienars ! Chu desous 1140 Si seroit li affaires plains.
Sains Nicolais ! Un tout seul mains !
Ves chi uit, che sont mi ami.
Puis je tous ches sakier a mi ? 1144 Chi a assés bele couvee.
Pinchedé, je prenç me levee, Que vous orains me promesistes, Et mout bien en couvent mesistes 1148 Que che seroit au premier gieu.
Hé ! C’as tu dit, anemis Dieu ? Ceste levee vaut cent livres ! Cuidas tu dont que je fusse ivres 1152 Quant le levee te promis ? [v°] Che fu au jeu de pairesis, Quant nous jouames au vin croistre.
Pinchedé, or du bien escroistre ! 1156 Je ne t’en donroie deus oés.
Rasoir, enn’est chou a vo oés ?
Oïl, voir ; che cuidiemes nous.
Male leeche en aiés vous, 1160 D’ensi nos deniers esciekier !
De canque il a seur l’eschekier Seras tu ja mout tost seneuc.
Dont m’en porteras tu avoec, 1164 Par foi, que ja n’en aras mains !
Lais les !
Lais les !Mais tu, oste tes mains, Que je ne te crieve les iex !
Sire, cist resont par cavex : 1168 Oés comme il fierent grans caus !
Que c’est ? Pinchedé, iés tu faus ?
Lai le tost, et tu lui, Rasoir !
Si vous alés andoi seoir ! 1172 Bien sai dont li affaires vient :
Metre seur mi vous en couvient,
Ne voeil pas vers vous entreprendre.
Jou l’otroi, sans les besans prendre. 1176
Et jou, mais mout le faç pesans.
Cliquet, pren trestous ches besans.
Si les regetés en che coffre.
Ja n’en arés mains que vo offre ; 1180 Ves les chi tous, je n’i voi el.
Par foi ! Or sommes nous yevel :
Comme devant resoit communs !
Or en prengne se part chascuns ! 1184 Que doit que vous tant atendés ?
Ostes, un petit entendés :
Nous sommes auques travilliet,
S’avommes toute nuit veilliet. 1188 Bien partirommes comme ami,
Mais nous arons anchois dormi.
Ahi ! Apolin et Mahom !
Che m’iert ore en avision 1192 Del grant tresor le roi meïsme
Qui ne pooit estre rescous,
Ains fondoit le terre desous,
Si s’en aloit droit en abisme ; 1196 N’iere liés si l’arai veü.
A ! roys, com il t’est meskeü !
Mout est faus qui ne te conseille 1199
Lieve sus, roys desconfortés !
Car tes tresors est emportés.
Qu’est chou ? Par Mahom ! Qui m’esveille ? [80]
Senescal, qu’est che que tu dis ?
Roys, tu iés povres et mendis,
Mais ne le dois nullui requerre, 1205 Quant le grigneur avoir qui fust
Commandas un home de fust.
Ves le la ou il gist, a terre. 1208
Senescal, as me tu dit voir,
Que j’aie perdu mon avoir ?
Che m’a fait li vilains kenus 1211 Qui l’autr’ier me vint sarmonner.
Fai le devant moi amener, Car ses juïsses est venus. 1214
O tu, Durant li charteriers,
Vit encore tes prisoniers ?
Li rois a talent qu’i le voie. 1217
Oïl. Cha vilains ! A vo honte
Je vous ferai ancui sans conte
Passer trois pas de male voie. 1220 Rois, ves le chi ! Ja Dieu ne plache
C’autres de moi justiche en fache :
Je le te pri en guerredon. 1223
Vilains, chi a malvais restor
De toi contre mon grant tresor.
Mout m’as chier vendu ton sermon ; 1226 Tes diex ne te puet mais tenser.
Durant, or del bien pourpenser
Cruel mort a sen cors destruire. 1229
Sire, liés sui c’on le me livre.
Je le ferai en morant vivre
Deus jours, anchois que il parmuire. 1232
A ! rois, c’or nel tien en despit,
Car me donnés hui may respit,
C’on ne m’ochie ne travaut. 1235 Encore est Diex la ou il seut,
Qui bien me secourra, s’il veut.
Un jour de respit cent mars vaut : 1238 Mainte guerre en est mise a pais.
Que caut ? Durant, laisse le huimais,
Et le matin le me ramaine. 1241
Arriere, vilain ! Au lïen !
Se fussent ore crestïen
Entré en peneuse semaine ! 1244
Sains Nicolais, bons eürés,
A cest besoing me secourés,
Car venus sui a le parsomme. 1247 Se le forche ont mi anemi,
Au besoing voit on son ami.
Sire, dont secourés vostre home, 1250
Seur cui chis rois païens s’avive !
Ne veut souffrir que je plus vive :
A le matin est mis mes termes, 1253 Se li tresors n’est raportés.
Sire, che dolent confortés
Qui s’ochist en plours et en lermes. 1256
Par Dieu, vilains ! Or i parra
Ancui quant il vous convenra
Aprendre un mestier si peneus. [v°]
Peu pris vo dieu et vo apel,
Je vous ferai ja un capel
D’une corde plaine de neus. 1262
Sains Nicolais, le tien secours !
Car chis termines est mout cours
Que chis anemis me promet. 1265 Sains Nicolais, car me regarde !
Je me sui mis en vostre garde
Ou nule chose ne maumet. 1268
Di, va, biaus crestïens ! Tais te, ne pleure !
De che dont iés desous seras deseure.
Prie saint Nicolai qu’il te sekeure,
Et il te secourra en petit d’eure. 1272
Sueffre hardiement te mesestanche,
S’aies saint Nicolai en ramembranche !
Ne te couvient avoir nule doutanche,
Sains Nicolais pourcache te delivranche. 1276
﻿Se tu l’as bien servi de si a ore,
Ne te recroire mie, mais serf encore !
Onques de ceste pluie ne te ressore :
Qui pour Dieu se traveille, bien li restore. 1280
Maufaiteour, Dieu anemi,
Or sus ! Trop i avés dormi.
Pendu estes sans nul restor :
Mar i emblastes le tresor, 1284 Et l’ostes mal l’a couveillié.
Qu’est chou ? Qui nous a esvillié ?
Diex ! Com je dormoie ore fort !
Fil a putain, tout estes mort, 1288 En l’eure sont les fourques faites ;
Car les vies avés fourfaites
Se vous mon conseil ne creés.
Preudom qui nous a effreés,1292 Qui iés, qui tel paour nous fais ?
Vassal, je sui sains Nicolais
Qui les desconseilliés ravoie.
Remetés vous tout a le voie, 1296 Reportés le tresor le roy !
Mout par feïstes grant desroi
Quant l’osastes onques penser.
Bien deüst le tresor tenser 1300 L’image qui estoit sus mise.
Gardés tost qu’ele i soit remise,
Que remis i soit li tresors,
Si chier que vous avés vos cors, 1304 Et metés l’ymage deseure.
Je m’en vois sans nule demeure.
Per signum sancte cruchefis !
Cliquet, que vous est il a vis ? [81]
Et vous, qu’en dites vous, Rasoir ? 1308
Par foi, moi sanle que dist voir
Li preudom, mout m’en est a ente.
Et vis m’est grant dolour en sente, 1312 Ainc mais homme tant ne cremi.
Segneur, je n’en trai nient a mi,
Se vous avés fait desraison.
Mais widiés me tost me maison, 1316 Car n’ai cure de tel gaaing.
Ostes, ja fustes vous compaing,
Puis que che vient au dire voir ;
Et du pechié et de l’avoir 1320 Devés avoir droite parchon.
Or hors, fil a putain, glouton !
Volés me vous blasme acueillir ?
Caingnet, va t’en escot cueillir, 1324 Puis les met hors de mon ostel.
Or cha, Cliquet ! Il n’i a el,
Delivrés vous de ceste cape !
Ja n’iert sans noise ne sans frape 1328 Hom qui si faite gent rechet.
Quans deniers doi jou ?
Quans deniers doi jou ?Dis et set : Cinc du vin et douze du prest.
Ou Pinchedés et Rasoirs est ? 1332 Or laisse te cape pour tout.
Caignet, tu te fais mout estout.
Pour coi ? En’ai je bien conté ?
Encor te fai je grant bonté 1336 Se je daigne te cape atraire.
De gage prendre et de mestraire
N’a ten pareil jusques au Dan !
Or poés aler au lagan ! 1340
Segneur, or est pis que devant :
Anemis nous va enchantant
Qui nous cuide faire honnir.
Avoirs puet aler et venir ; 1344 Mais s’on nous escille et deffait,
Nous ne serons ja mais refait,
Honnis soit ore tes marchiés !
Tenés, Pinchedé, rencarchiés ! 1348 Tu l’aportas, remporte l’ent !
Ancui verras l’oste dolent :
Il a pis conté qu’il ne cuide,
Car ses sas a fait une vuide 1352
Segneur, or creés m’estoutie !
Prengne chascuns une pugnie
De ches besans : ja n’i parroit !
Tais te, faus ! Il nous mesquerroit, 1356 S’en porriemes estre repris !
Met le chi, car chi fu il pris, [v°] Si remet l’ymage deseure.
Or jus ! Maloite soit li eure 1360 Que je vous encarquai anuit !
Pinchedé, or ne vous anuit !
Mais creés, si fol con je sui,
Que chascuns voit huimais par lui : 1364 Li quels que soit iert eüreus.
Soit, certes !
Soit, certes !Soit, si m’aït Dieus !
Car ja mais bien ne nous querroit.
J’ai espiié une paroit 1368 Que j’arai ja mout tost crosee,
Pour le ware d’une espousee
Qu’est en une huche de caisne.
Segneur, et je m’en vois a Fraisne 1372 Un petit dela Gaverele.
Se je puis faire me querele,
Li maires i ara damage.
Cliquet, li mairesse est mout sage, 1376 Si te conistra au passer.
Ne me voeil pas si lonc lasser :
Chi pres, jusqu’à une ruee,
Ai espïet une buee 1380
Que j’aiderai a rechinchier.
Pinchedé, or du bien pinchier !
Diex nous ramaint a plus d’avoir !
A Dieu, Cliquet !
A Dieu, Cliquet !A Dieu, Rasoir ! 1384
A ! Mahom, a bien advertis
Che qu’en dormant m’iert ore a vis,
Et Tervagan a bien l’espele ! 1387
Tout faisoie ore a moi venir
Mes hausbarons pour court tenir,
S’avoie couronne nouvele. 1390 Senescal, dors tu ou tu veilles ?
Sire, anchois songoie merveilles,
A bien me soit il despondu ! 1393 Mout iere en dormant confortés,
Car li tresors iert raportés
Et li laron ierent pendu. 1396
Ha ! senescal, gardés i viaus !
Sire, mes songes est espiaus,
Car li tresors est revenus 1399
Plus grans que il ne fut emblés.
Che m’est a vis qu’il est doublés,
Et li sains Nicolais gist sus. 1402
Senescal, gabes me tu donques ?
Rois, si grans tresors ne fu onques :
Il a passé l’Octevïen 1405 Tant n’en ot Cesar ni Eracles.
Ostes ! Comme est grans chis miracles !
Alés tost pour le crestien ! 1408
Durant, met le preudome hors, [82]
Il n’a mais garde de ton cors.
Que vaurroit ore li chelers ? 1411
Or cha, vilains ! Mout par fui faus
Qui ne vous pendi par les paus
Et saquai les dens maisselers. 1414
Rois, ves le chi : je le t’amain :
En ton plaisir et en ta main
Est ou del morir ou del vivre. 1417
Sains Nicolais en cui je croi
Ne de toi servir ne recroi,
Garis hui mon cors et delivre ! 1420 Pren hui de ton home conroi,
Atempre l’ire de chel roi
Qui mon cors promet a deffaire, 1423 Tant par est seur moi engramis.
Or me di, crestïens, amis,
Crois tu dont qu’il le peüst faire ? 1426 Crois tu qu’i me puist desloier ?
Crois tu qu’il me puist renvoier
Mon tresor ? En iés tu si fers ? 1429
A, rois ! Pour coi ne seroit, kieles ?
Il consilla les trois pucheles,
Si resuscita les trois clers ; 1432 Je croi bien qu’il te puist venquir
Et faire te loi relenquir,
Dont tu dois estre a faus tenus. 1435 En lui sont tout bien semenchié.
Preudom, il a bien commenchié,
Car mes tresors est revenus, 1438 Assés sont li miracle apert,
Puis qu’i fait avoir che c’on pert.
Mais je n’en creïsse nului. 1441
Senescaus, que vaurroit mentirs ?
En lui est mes cuers si entirs
Que ja mais ne querrai autrui. 1444
Certes, rois, parler n’en osoie,
Mais en mon cuer mouût vous cosoie
Que piech’ a le ne m’aviez dit 1447 Que mout grant volenté en ai.
Preudom, va pour saint Nicolai !
Son bon ferai sans contredit. 1450
Diex, aourés en soies tu
Que de te grasce as ravestu
Cest roy qui encontre toi ert ! 1453 Sire, faus es qui te mescroit
Et qui de toi servir recroit,
Car te vertus reluist et pert. 1456
Rois, giete te folie puer, Si te ren de mains et de cuer
A Dieu, qu’il ait de toi pité, 1459
Et au baron saint Nicolai.
Crestïens, crestïens, duel ai
De chou que tant ai respité. 1462
Sains Nicolais, je me rent chi
En te garde et en te merchi
Sans fausseté et sans engan : 1465 Sire, chi devieng jou vostre hom. [v°]
Si lais Apolin et Mahom
Et che pautonnier Tervagan. 1468
Rois, tout ensi que tu as fait,
M’ame et mon cors trestom a fait
Doins saint Nicolai le baron, 1471 Si lais Mahom et Apolin,
Tout leur parage et tout leur lin
Et Tervagan, cel ort larron. 1474
Rois, puis que tu convertis iés,
Nous, qui de toi tenons nos fiés,
Aussi nous convertirons nous.
Segneur, metés vous a genous : 1478 Si con je fai, faites tout troi.
Jou l’otroi bien.
Jou l’otroi bien.Et jou l’otroi,
Que tout soions bon crestïen,
Saint Nicolai obedïen, 1482 Car mout sont grandes ses bontés.
Segneur, onques ne m’i contés,
Car je n’oç goute a cheste oreille.
Maudehait qui che me conseille 1486 Que je deviegne renoiés !
Al Rois, car fusses tu noiés
Comme falis et recreans
Que devenus iés mescreans ! 1490 Fourfait as c’on t’arde ou escorche !
Toi ne ton avoir ne te forche
Ne pris mais vaillant un espi.
Garde de moi, je te deffi, 1494 Et renç ton hommage et ton fief.
Or tost, baron ! Car par mon chief
Je voeil que, maleoit gré soen,
Fache mon plaisir et mon boen : 1498 Metés le a terre par effors.
Or cha, segneur ! Il est mout fors :
Il le nous convenra sousprendre.
Fi, mauvais ! Me cuidiés vous prendre, 1502 Tant que Mahom ches bras me sauve ?
Fuiés, mauvais chevalier fauve !
Poi pris ne vous ne vo engien.
Vous en venrés, car je vous tien ! 1506
Rois, ton traïtour, ves le chi !
A, rois ! Pour Mahommet, merchi !
Ne me fai mes diex renoier !
Fai me anchois le teste soier 1510 Ou mon cors a cheval detraire !
Par mon chief ! Il vous convient faire
Si comme moi, che sachiés bien.
Sains Nicolais, c’est maugré mien 1514 Que je vous aour et par forche ;
De moi n’arés vous fors l’escorche ;
Par parole devieng vostre hom,
Mais li creanche est en Mahom. 1518
Palas aron ozinomas [83]
Baske bano tudan donas
Geheamel cia orlaÿ
Berec he pantaras taÿ. 1522
Rois, que voloit il ore dire ?
Preudom, il muert de duel et d’ire
De che c’a Dieu me sui turkiés ; 1525 Mais n’ai mais soing de son prologe.
Senescal, de le synagoge,
Alés, si le me trebuchiés ! 1528
Tervagan, du ris et du pleur
Que feïstes par vo doleur
Verres par tans la prophesie : 1531 Ces escaillons me mescontés !
Or jus ! Mal soiés vous montés !
Ne vous prisons une vessie. 1534
Rois, je l’ai mout mal atisiet !
Preudons, or serons baptisiet,
Si tost que nous porrommes plus : 1537
De Dieu servir me voeil vanter.
A Dieu dont devons nous canter
Huimais : Te Deum laudamus. 1540